Na temelju članka 75. stavka 3. Zakona o sportu („Narodne novine“ broj 141/22 ) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_. sjednici održanoj \_\_\_\_ 2023. godine, donijelo je

**PROGRAM**

**o I. izmjeni Programa javnih potreba u sportu Grada Koprivnice za 2023. godinu**

**Članak 1.**

U Programu javnih potreba u sportu Grada Koprivnice za 2023. godinu („Glasnik Grada Koprivnice“ broj 8/22), u članku 4. iza točke 7. Osiguranje uvjeta za vrhunski sport, dodaje se nova točka broj 8. koja glasi:

„**8. Potpora vrhunskom sportu**

**Aktivnost: A301307**

Potpora za konsolidaciju i održivost  kontinuiranog sudjelovanja na Europskim ligaškim nastupima.“

**Članak 2.**

U članku 5. stavku 2. brojka „1.033.860,00“ zamjenjuje se brojkom „1.179.360,00“.

**Članak 3.**

Ovaj Program o I. izmjeni Programa javnih potreba u sportu Grada Koprivnice za 2023. godinu stupa na snagu prvoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 400-01/22-01/0004

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

1. **Zakonska osnova**

Pravna osnova za donošenje Programa o I. izmjeni Programa javnih potreba u sportu Grada Koprivnice za 2023. godinu (u daljnjem tekstu: Program) sadržana je u odredbi članka 75. stavka 3. Zakona o sportu koji propisuje da isti donosi jedinica lokalne samouprave na prijedlog Zajednice športskih udruga grada Koprivnice (u daljnjem tekstu: Zajednica), članku 4. Pravilnika o financiranju javnih potreba Grada Koprivnice i članku 40. Statuta Grada Koprivnice kojim je utvrđena nadležnost Gradskog vijeća Grada Koprivnice za donošenje općih akata.

**II. Ocjena stanja i osnovna pitanja koja se uređuju pojedinim aktima i objašnjenje pojedinih odredbi**

Ovim Programom se kroz Zajednicu pridonosi razvoju i promicanju sporta za područje Grada, poticanju vrhunskog sporta i stvaranju uvjeta za postizanje vrhunskih sportskih rezultata, a poglavito razvoju sportskih aktivnosti djece i mladeži, studenata i osoba s invaliditetom te sportsko rekreacijskih aktivnosti građana, promicanju odgojnih funkcija sporta, fair playa, razumijevanja, tolerancije i odgovornosti kroz bavljenje sportom, širenju olimpijske ideje i jačanju olimpijskog pokreta. Osim što sport pridonosi zdravijem načinu života, općem odgoju i obrazovanju mladih te gospodarskom razvoju Grada, neosporno je da je sport zajedno s drugim društvenim djelatnostima činitelj pravičnog društva i humanih odnosa među ljudima u zajednici.

U planiranju aktivnosti Zajednica prvenstveno vodi računa o potrebama djece i mladeži te sportaša amatera, o osiguranju osnovnih uvjeta za djelovanje amaterskih sportskih klubova i sportskih škola te je Zajednica predložila povećanje iznosa za financiranje iz razloga što je došlo do promjena u potrebama financiranja sportskih aktivnosti.

Člankom 1. ovog Programa, dodaje se nova točka 8. Potpora vrhunskom sportuu sklopu koje se osiguravaju sredstva za Potpora za konsolidaciju i održivost  kontinuiranog sudjelovanja na Europskim ligaškim nastupima te se mijenja se iznos sredstava planiranih u Proračunu Grada Koprivnice namijenjen za sport na način da se iznos od 1.033.860,00 eura povećava na iznos od 1.179.360,00 eura, a u skladu sa stvarnim potrebama za provođenje programa i aktivnosti u području sporta.

Članak 2. propisuje gdje će se objaviti ovaj Program i da će stupiti na snagu prvog dana od dana objave.

**III. Potrebna sredstva za provedbu akta**

Sredstva za provedbu Programa planirana su u I. Izmjenama i dopunama Proračuna Grada Koprivnice za 2023. godinu na aktivnostima A301301, A301302, A301303, A301304, A301306, A301308, A301402, A301307 u ukupnom iznosu od 1.179.360,00 kuna.

Slijedom navedenog, predlaže se Gradskom vijeću Grada Koprivnice donošenje Programa o I. izmjeni Programa javnih potreba u sportu Grada Koprivnice za 2023. godinu.

Nositelj izrade: Predlagatelj akta:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl. soc. rad. Mišel Jakšić, dipl. oec.